Kystofixin laitto KH1AT

Virtsarakon tyhjentäminen laittamalla katetri vatsanpeitteiden läpi virtsarakkoon ultraääniohjauksessa

Indikaatiot /Kontraindikaatiot

Indikaatiot: Virtsaumpi eli virtsaamiskyvyttömyys huolimatta täydestä virtsarakosta; täydestä rakosta aiheutuvien oireiden helpottaminen

Kontraindikaatiot: P-TT-INR >1,5; B-Hb < 80; B-Trom < 100

Esivalmistelut

* Veriarvot
  + B-PVK (B-Hb > 80, B-Trom > 100), enintään viikon vanhat
  + P-TT-INR <1.5. INR-arvo määritetään, jos potilaalla on Marevan -lääkitys tai epäily/diagnosoitu veren hyytymiseen vaikuttava perussairaus. INR-arvo saa olla enintään 1 vrk vanha.
* [Antitromboottisen lääkkeen tauottaminen](https://www.ppshp.fi/dokumentit/_layouts/15/WopiFrame.aspx?sourcedoc=%7BD4B1FB2B-53EE-475D-BE13-F5C2FBCF5E4B%7D&file=Antitromboottisen%20l%C3%A4%C3%A4kityksen%20tauottaminen%20sis%C3%A4elinbiopsioissa%20tai%20drenaaseissa%20oys%20kuv%20til.docx&action=default&DefaultItemOpen=1)
* Potilaan rakon oltava mahdollisimman täynnä
* Laskimokanyyli
* [Antibioottiprofylaksia](https://intra.oysnet.ppshp.fi/dokumentit/_layouts/15/DocIdRedir.aspx?ID=PPSHP-628417917-1795). Jos otetaan näytteitä, aloitetaan vasta näytteenoton jälkeen. Pyydä antibiootti lähettävältä yksiköltä potilaan mukaan tai sovi että toimenpiteen jälkeen aloittavat itse
* Potilas kuljetetaan sängyllä
* Steriilin pöydän teko ja muut välineet

Jos veriarvot poikkeavat vähän, voi röntgenlääkäriä konsultoida. Jos toimenpide täytyy tehdä poikkeavista veriarvoista ja lääkityksestä huolimatta, hoitava lääkäri antaa kirjallisen kommentin röntgenlehdelle.

Välineet

Steriilille pöydälle:

* [Isompi biopsiasetti](https://intra.oysnet.ppshp.fi/dokumentit/_layouts/15/DocIdRedir.aspx?ID=PPSHP-628417917-1683)
* Cystofix®–setti, yleensä aina (punainen) setti, jossa on täytettävä pallo (ballonki); poikkeustilanteissa ommeltava (vihreä) setti

Muut välineet:

* Tussi ihon merkkaukseen
* Puudutusaine Lidocain 10 mg/ml
* **5.8 % NaCl** ja 5 ml:n ruisku katetrin pallon täyttöön tai ompeluvälineet
* tarvittavat välineet katetrin teippaamiseen iholle

Toimenpiteen suoritus

* Röntgenlääkäri katsoo ultraäänen avulla rakon seudun
* Tutkimusalue pestään ja peitellään steriileillä liinoilla
* Lääkäri puuduttaa ihon ja tekee pienen viillon, jonka kautta Cystofix®-setin neula työnnetään vatsanpeitteiden läpi virtsarakkoon.
* Katetri menee neulan mukana. Kun neula poistetaan, jää katetrin pää virtsarakkoon
* Katetri yhdistetään virtsapussiin.
* Katetri kiinnitetään iholle teipein ja sidoksin (punainen setti) tai ompelein (vihreä setti)

Jälkihoito

* ei vuodelepoa, lähettävä yksikkö huolehtii jälkiseurannasta

Muuta huomioitavaa

Usein potilaalla on ennen toimenpidettä virtsakatetri ja se on jätetty auki -> rakko on tyhjä. Tällöin korvaruiskun avulla voidaan täyttää rakkoa lämmitetyllä keittosuolaliuoksella.